Source: http://szabadelvu-lap.hu/sajtoszemle/102-hvg/9210-2018-11-29-21-43-43.html
Timestamp: 2019-05-23 17:00:02+00:00

Document:
Újabb bíróság támadta meg a hajléktalantörvényt az Alkotmánybíróságon
Címlap Sajtószemle hvg Újabb bíróság támadta meg a hajléktalantörvényt az Alkotmánybíróságon
2018. november 29. csütörtök, 22:41 |
A Pesti Központi Kerületi Bíróság kezdeményezte a jogszabály visszamenőleges hatályú megsemmisítését.
Korábban már két bíróság is az Alkotmánybírósághoz fordult az október 15-én hatályba lépett hajléktalantörvény miatt. A Székesfehérvári Járásbíróság és a Kaposvári Járásbíróság is úgy találta, hogy a jogszabály alaptörvény-ellenes, de míg egyikük arra hivatkozik, hogy senkit nem lehet megalázó bánásmódnak alávetni, addig a másik úgy véli, a szabálysértési törvény módosítása ellentétes az elesettek és szegények megsegítésének kötelezettségével.
Most a Pesti Központi Kerületi Bíróság is az Alkotmánybírósághoz fordult, és kezdeményezte, hogy a testület visszamenőleges hatállyal semmisítse meg a jogszabály módosítását. Az Utcajogász Egyesület honlapján azt írja, a bíróság az egyik hajléktalan ügyfelük ellen folyó szabálysértési eljárást megszüntette, és ezt követően fordult a testülethez.
A bíróság részletesen indokolta, hogy a jogszabályi rendelkezés miért ellentétes az Alaptörvénnyel. Úgy vélik, a jogszabályhely ellentétes az Alaptörvény azon rendelkezésével, amely kimondja, hogy Magyarország független, demokratikus jogállam. Sérti továbbá az alapvető jogok tiszteletben tartásának kötelezettségét, az emberi méltósághoz való jogot, a szabad mozgáshoz és a tartózkodási hely szabad megválasztásához való jogot, és beleütközik a Polgári és Politikai Jogok Nemzetközi Egyezségokmányába.
Azért nem kell mingyárt a jogállamiság újabb győzelmét ünnepelni. A látszat csalhat. Ha a Fidesz úgy érzi, hogy túl tolta a bicajt, könnyedén eltudja intézni, hogy visszakoznia keljen, és teszi ezt arcvesztés nélkül. Mindenhova elér a kezük, az "ellenzéki" pártok, a "független" bíróságuk legbelső köreihez is.

References: bíróság 
 bíróság 
 Bíróság 
 bíróság 
 Bíróság 
 bíróság 
 bíróság